**Ādažu novada domes**

**iepirkuma**

**“Ādažu vidusskolas virtuves remontdarbi”**

**(ID.Nr. ĀND 2017/85)**

iepirkuma komisijas sēdes

# **PROTOKOLS Nr.05-30-2017/85-2**

|  |  |
| --- | --- |
| Ādažos | **2017. gada 7.jūlijā** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Everita Kāpa  Valērijs Bulāns  Halfors Krasts |

**Komisijas izveides pamats:**

Ādažu novada domes 2013.gada 24.septembra lēmums Nr. 215. un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Piedāvājumu atvēršana iepirkumā „Ādažu vidusskolas virtuves remontdarbi” (ID.Nr.: ĀND 2017/85) un iesniegto piedāvājumu izvērtēšana.

**Darba gaita:**

1. A.Brūvers ziņo, ka piedāvājumus iepirkumā „Ādažu vidusskolas virtuves remontdarbi” (ID.Nr.: ĀND 2017/85) noteiktajā termiņā iesnieguši 2 pretendenti.
2. A.Brūvers atver iesniegtos piedāvājumus un nosauc piedāvātās līgumcenas:

|  |  |  |
| --- | --- | --- |
| **Nr.** | **Pretendents** | **Piedāvātā cena**  **EURO (bez PVN)** |
| 1. | SIA “BK Māja” | 38 535,00 |
| 2. | SIA “Muiža A” | 1. 499,73 |

1. Komisijas locekļi parakstās uz pretendentu finanšu piedāvājumiem.
2. Iepirkuma komisija veic SIA “BK Māja” un SIA “Muiža A” iesniegto piedāvājumu noformējuma pārbaudi un secina, ka piedāvājumi noformēti atbilstoši.
3. Iepirkuma komisija vērtē SIA “BK Māja” un SIA “Muiža A” kvalifikācijas dokumentu atbilstību iepirkuma nolikuma prasībām un secina, ka SIA “BK Māja” kvalifikācija ir atbilstoša, bet SIA “Muiža A” kvalifikācija neatbilst nolikuma 6.3. un attiecīgi arī 6.4.punktu prasībām.
4. Nolikuma 6.3.punkts nosaka, ka pretendentam iepriekšējo 5 (piecu) gadu laikā ir jābūt līdzvērtīgai pieredzei remontdarbu veikšanā – noslēgti un izpildīti vismaz 3 (trīs līgumi), kur katra līguma kopējā līgumcena ir vismaz pretendenta piedāvātās līgumcenas attiecīgajā iepirkumā apjomā, **līguma priekšmets ir ēku inženiersistēmu remontdarbi** un vismaz viena līguma ietvaros remontdarbi veikti izglītības iestādē. Tāpat arī nolikuma 6.4.punktā noteikts, ka pretendentam jānodrošina sertificēts **atbildīgais būvdarbu vadītājs**, kurš iepriekšējo 5 (piecu) gadu laikā kā atbildīgais būvdarbu vadītājs ir vadījis vismaz 1 (vienu) remontdarbu līgumu izpildi izglītības iestādē (atbilstoši 6.3.punkta noteikumiem).
5. Izvērtējot SIA “Muiža A” piedāvājumā sniegto informāciju, kā arī Ādažu novada domes rīcībā esošo informāciju par diviem no firmas piedāvājuma 8.lpp. norādītajiem līgumiem (šo līgumu pasūtītājs ir bijis Ādažu novada dome), komisija secina, ka to iepirkuma priekšmets nav bijis **ēku inženiersistēmu remontdarbi, bet gan vispārceltnieciskie darbi.** Komisija nenoliedz, ka konkrētajos līgumos tostarp ir bijusi veikta arī inženiertehnisko darbu veikšana, tomēr tā ir bijusi nebūtiska līguma daļa (piemēram, radiatoru nomaiņa u.tml.) un nevar tikt uzskatīts, ka pretendentam ir specifiskā pieredze, kāda ir pieprasīta attiecīgā iepirkuma ietvaros, jo īpaši ņemot vērā konkrētā iepirkuma ietvaros iepērkamo darbu specifiku un apsūtītāja mērķi noslēgt līgumu ar specifiski kvalificētu būvnieku.

**Komisija vienbalsīgi nolemj:**

1. **Izslēgt no turpmākas vērtēšanas SIA “Muiža A” piedāvājumu, jo tas ir neatbilstošs nolikuma 6.3. un 6.4.punktu prasībām.**
2. Iepirkuma komisija turpina vērtēt SIA “BK Māja” iesniegto tehnisko piedāvājumu un secina, ka piedāvājums ir atbilstošs.
3. Komisija turpina vērtēt SIA “BK Māja” iesniegto finanšu piedāvājumu un secina, tas atbilst iepirkuma nolikuma prasībām, kā arī – piedāvātā cena atbilst tirgus cenām.
4. R.Šteina ziņo, ka, pārbaudot ziņas atbilstoši Publisko iepirkumu likuma 9.panta astotās daļas noteikumiem, ir konstatējams, ka 2017.gada 7.jūlijā SIA “BK Māja” nav nodokļu parādu, kas pārsniedz 150 eur, kā arī nav citu 9.panta astotajā daļā noteikto izslēgšanas nosacījumu.
5. Komisija lemj par līguma slēgšanas tiesību piešķiršanu.

**Komisija vienbalsīgi nolemj:**

1. **Atbilstoši nolikuma 10.2.punktam noteikt par uzvarētāju SIA “BK Māja”, kuras piedāvājums atbilda visām iepirkuma prasībām un bija ar viszemāko cenu. Kopējā līgumcena – 38 535,00 EUR bez PVN;**
2. **R.Šteinai publicēt rezultātu paziņojumus IUB un ĀND mājaslapās;**
3. **E.Kāpai sagatavot līguma projektu un saskaņot to ar pusēm.**

**Sēdi slēdz:**

Komisijas priekšsēdētājs sēdi slēdz plkst. 12:00.

**Pielikumā:**

1. Izdrukas no EIS;
2. Rezultātu publikācijas IUB un ĀND mājaslapās.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ E. Kāpa

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ R. Šteina